སྭ། ༈ །རྗེ་བཙུན་རྡོ་རྗེ་རྣལ་འབྱོར་མ་ནཱ་རོ་མཁའ་སྤྱོད་མའི་སྦྱིན་སྲེག་གི་ཆོ་ག་
མཁའ་སྤྱོད་སྒྲུབ་པའི་དགའ་སྟོན་ཞེས་བྱ་བ་རྡོ་རྗེ་འཆང་དབང་ཕྱུག་རབ་བརྟན་གྱི་ཞལ་སྔ་ནས་མཛད་པ་བཞུགས།། ༈ །ཨོཾ་སྭསྟི། རྗེ་བཙུན་བླ་མ་མཁྱེན་བརྩེ་ནུས་མཐུའི་དབང་ཕྱུག་གི་ཞབས་ཀྱི་པདྨོ་ལ་སྒོ་གསུམ་གུས་པས་ཕྱག་འཚལ་ཞིང་སྐྱབས་སུ་མཆིའོ་

མཁའ་སྤྱོད་ཆོས་སྐོར་
བྱིན་གྱིས་བརླབ་ཏུ་གསོལ། བློ་ཆེན་ཁྲག་འཐུང་དགེས་ཉམས་གསལ་མཛད་ཅིང༌། །སྐུ་གསུམ་ཡན་ལག་བདུན་ལྡན་ཟློས་གར་གྱིས། །རྣམ་གསུམ་ཕོ་ཉའི་དྲྭ་བ་རྒྱ་མཚོའི་སྤྲིན། །སྤྲོ་དང་སྡུད་མཛད་ཁྱོད་ཀྱི་ཐུགས་རྗེས་སྐྱོངས། །
འདིར་མཁའ་སྤྱོད་དོན་དུ་གཉེར་བའི་གང་ཟག་གིས་བསྙེན་པའི་ཁ་བསྐང་བ་དང་རང་གཞན་གྱི་སྡིག་སྒྲིབ་སྦྱོང་བ་དང་སྔགས་ཀྱི་ནུས་མཐུ་འབྱིན་པ་དང་མཁའ་སྤྱོད་ཀྱི་དངོས་གྲུབ་སྐྱེ་བ་འདི་ཉིད་ལ་ཐོབ་པའི་ཕྱིར་སྦྱིན་སྲེག་གི་ཆོ་ག་ལ་
རྒྱས་བསྡུས་གཉིས་ལས། དང་པོ་ནི། གཉུག་མར་གནས་པའི་ས་ཕྱོགས་ཀྱི་དབང་དུ་བྱས་ནས་གནས་ཁང་བྱི་དོར་དང༌། རྟེན་དང་མཆོད་པའི་ཡོ་བྱད་ཇི་ལྟར་འོས་པ་བཤམ། ཁ་ཤར་དུ་ཕྱོགས་པར་སྟན་ནང་ཚངས་ཅན་གྱི་མདུན
དུ་ཅོག་རྩེ་སོགས་ཀྱི་ཁར་རྡོར་དྲིལ་གྱི་བར་དུ་གཟར་བུ་གཉིས་ཁ་སྤྲད་ནས་མ་བྲལ་བར་བཞག གཡས་སུ་ཌཱ་མ་རུ་དང་མེ་ཏོག་ཕོར་པ་བསང་ཆུའི་དུང་ཕོར་འཐོར་ཡབ་དང་བཅས་པ། གཡོན་དུ་ནང་མཆོད་ཅོག་རྩེའི་མདུན་དུ་མེ་
ཡོལ་འཇིམ་པ་ལ་དཀར་ཞལ་བྱུགས་པ་ཝཾ་བྲིས་པ་བཞག མདུན་དུ་ཞི་བའི་ཐབ་སྟེགས་ཟླུམ་པོ་བྲུས་པའམ་རྩིག་པ་གང་འཐད་མཐོང་བ་བརྒྱུད་པའི་ཕྱག་ལེན་ལྟར་བྱས་པའི་བསྐྱེད་ཆོག་ལྟར་གྱི་ཐབ་རེ་ཁཱ་དཀར་པོའི་ཆོས་འབྱུང་གི་
དབུས་སུ་རྡོ་རྗེ་དམར་པོའམ་ཚོམ་བུ་དམར་པོ་སྲོག་ཆགས་མེང་པའི་ལྕི་བ་སྐམ་པོས་ཁྲུ་ཕྱེད་ཙམ་ཟླུམ་པོར་བརྩིགས་པའི་ནང་གི་ཤར་ལྷོར་ཟན་གྱི་ཏིང་ལོའི་མེ་ཚང་བཤམས། རང་གི་གཡས་ཕྱོགས་སུ་སྟེགས་གཙང་མའི་ཁར་བསྲེག་
314

།རྫས་ཡམ་ཤིང་སོར་བཅུ་གཉིས་པའི་ཚད་མཐེ་བོང་ལས་མི་སྦོམ་ཞིང༌། མཐེའུ་ཆུང་ལས་མི་ཕྲ་བར། རྩ་རྩེ་མར་དང་བུ་རམ་གྱིས་བྱུགས་པ། མར། ཏིལ། ཟས་མཆོག འབྲས། སོ་
བ། ནས། སྲན་མ། གྲོ། དཱུརྻ། ཀུ་ཤ། ཆང་ལ་བདུད་རྩི་རིལ་བུ་བཏབ་པ། བ་གླང་གི་ཤ་དུམ་ལ་བདུད་རྩི་རིལ་བུ་བཏབ་པ་རྣམས་བཞག རང་གི་གཡོན་ཕྱོགས་སུ་སྟེགས་གཙང་མའི་ཁར་འཇིག་རྟེན་དང་འཇིག་རྟེན་ལས་
འདས་པའི་གཏོར་མ་གཉིས། དེའི་མདུན་དུ་ཆུ་གཉིས་སྔོན་འགྲོའི་ཉེར་སྤྱོད་ལྔ་ཚར་གཉིས་བཤམས། ཐབ་ཀྱི་མཐར་བཀྲམ་རྒྱུའི་སྐུ་ཤའི་ཆུན་པོ་བརྒྱད། མེ་སྦར་བའི་ལྕེ་ལྡེ། མེ་གསོ་བའི་བུད་ཤིང་སྐམ་པོ་རླུང་གཡབ་དང་བཅས་
༈ པ་སོགས་ཡོ་བྱད་ཐམས་ཅད་མ་ཚང་བ་མེད་པ་བཤམས། དེ་ཡང་བསོད་ནམས་ཀྱི་ཚོགས་བསོགས་པར་འདོད་ན་ཡར་ངོ་། བར་ཆད་འཇོམས་པར་འདོད་པས་མར་ངོ་སྟེ། ཚེས་བཅུ་གཉིས་གང་ཡང་རུང་བའི་དུས་ཁྱད་པར་ཅན་
ནམ། དུས་གང་ཡང་རུང་བའི་སྔ་དྲོའམ་དགོང་མོའི་ཆ་ལ་སྟན་བདེ་བ་ལ་བཟང་པོའི་འདུག་སྟངས་ཀྱིས་འདུག་སྟེ། སུམྦྷ་ནི་ཚར་གསུམ་གྱིས་སྲུང་འཁོར་གསལ་བཏབ་ནས་སྐྱབས་འགྲོ་ནས་བསམ་མི་ཁྱབ་ཀྱི་ཐུན་བསྡུ་བའི་བར་
གྱིས་བདག་བསྐྱེད་གྲུབ་རྗེས། ནང་མཆོད་ནས་གཡོན་པའི་མཐེབ་སྲིན་གྱིས་འཐོར་རྗེས་བསང་ཆུ་བསྒྲུབ་པ་ནི། སུམྦྷས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཤཾ་ལས་བྱུང་བའི་དུང་ཕོར་དྲི་མ་མེད་པའི་ནང་དུ་ཧཱུྃ་ལས་
315

མཁའ་སྤྱོད་ཆོས་སྐོར་
མ་ལའི་ས་ས་
བྱུང་བའི་བསང་ཆུ་རྫས་རྣམས་ཀྱི་མ་དག་པ་སེལ་བའི་ནུས་པ་དང་ལྡན་པར་གྱུར། སུམྦྷ་ནི་ཉེར་གཅིག་གམ་བདུན་གྱིས་བྱིན་གྱིས་བརླབ་བོ། །འདི་མན་གྱི་བསང་བ་རྣམས་ལ་བསང་ཆུ་ཁོ་ནར་འཐོར་བ་ཡིན། མཆོད་པ་བསང་
སྦྱངས། ཨ་ལས་ཡེ་ཤེས་ཀྱི་ཀ་པཱ་ལ་ནས་ནམ་མཁའི་ཁམས་ཐམས་ཅད་གང་བར་གྱུར། ཨོཾ་ཨརྦྷ་ནས་ཤབྡ་ནས། བཛྲ་སྤ་ར་ཁཾ་ཕྱག་རྒྱར་བཅས་པ་བརྗོད་ཅིང༌། གཎྜེ་ར་ཎི་ཏ་ཚར་གསུམ་གྱིས་རོལ་ཆེན་ཌཱ་དྲིལ་དང་བཅས་པས་
བྱིན་གྱིས་རློབས། བསྲེག་རྫས་རྣམས་ཀྱང་སུམྦྷས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཨ་ལས་ཡེ་ཤེས་ཀྱི་ཀ་པཱ་ལ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཧཱུྃ་ལས་བསྲེག་རྫས་རྣམས་དྭངས་ཤིང་ཐོགས་པ་མེད་པ་
ལས་སོ་སོའི་ལས་སྒྲུབ་པའི་ནུས་པ་དང་ལྡན་པར་གྱུར། ཨོཾ་ཨཱཿསྭཱ་ཧཱ། ཨོཾ་ཛྲྀ་སྭཱ་ཧཱ། ཨོཾ་ཀུ་རུ་ཀུ་རུ་སྭཱ་ཧཱ། ཚར་རེས་བྱིན་གྱིས་བརླབས། སྤྲོས་པ་ལ་དགའ་ན། ཨོཾ་བྷོ་ངྷི་བྲྀཀྵ་ཡེ་སོགས་འོག་ནས་འབྱུང་བ་ལྟར་གྱིས་རྫས་
སྔགས་ཚར་རེ་བརྗོད། ཡང་ཐབ་ལ་དམིགས་ཏེ་སུམྦྷས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཞི་བའི་ཐབ་ཁུང་དཀར་པོ་ཟླུམ་པོ། རྒྱར་ཁྲུ་གང་བ། དཔངས་སུ་ཁྲུ་ཕྱེད་པ། ཁ་ཁྱེར་ལ་གྲི་གུག་གི་ཕྲེང་བས་བསྐོར་
བའི་ནང་ཨེ་ལས་ཆོས་ཀྱི་འབྱུང་གནས་གྲུ་གསུམ་དམར་པོ་ཉིས་བརྩེགས་ཀྱི་ཟུར་རྣམས་སུ་ཟླ་ཕྱེད་རྡོ་རྗེས་མཚན་པ་དྭངས་ཤིང་ཐོགས་པ་མེད་པ་ནང་ལྷ་རྫས་ཀྱི་བུང་ཤིང་གིས་གང་བར་གྱུར། དེ་ནས་མེ་བསྒྲུབ་པ་ནི་བྲམ་ཟེ་རྒྱུན་
316

།བཞག་གི་མེ་ལས་སྔར་གྱི་ལྕེ་ལྡེ་སྦར་ལ། ལག་པ་གཉིས་ཀྱིས་བཟུང་སྟེ། ཨོྃ་གསུམ་མ་བཟླ་བཞིན་པས་ཐབ་ལ་གཡོན་ནས་ལན་གསུམ་བསྐོར་ཞིང་མེ་ཚང་དུ་བཅུག ཨོྃ་བཛྲ་ཛྭ་ལ་རཾ་ཞེས་
བརྗོད། མེ་གསོ་བའི་རྩ་སྐམ་ཅུང་ཟད་བཞག ཡང་སྔགས་དེ་ཉིད་བརྗོད་ཅིང༌། མར་བླུགས་གཟར་གསུམ་བླུགས་ཏེ་མེ་གསོ། དེ་ནས་འཇིག་རྟེན་པའི་མེ་ལྷ་མཆོད་པ་ནི། མེ་དེ་ཉིད་བསང་སྦྱངས་གོང་བཞིན་ལས། སྟོང་པའི་
ངང་ལས་མེ་འབར་བའི་དབུས་སུ་རཾ་ལས་བགྲང་ཕྲེང་རཾ་གྱིས་མཚན་པ་ཡོངས་སུ་གྱུར་པ་ལས། མེ་ལྷ་དམར་མོ་ར་སྐྱེས་ལ་བཞོན་པ། ཞལ་གཅིག་ཕྱག་བཞི་པ། གཡས་ཀྱི་དང་པོས་མཆོག་སྦྱིན། གཉིས་པས་བགྲང་
4ཕྲེང་། གཡོན་གྱི་དང་པོས་དབྱུ་གུ་རྩེ་གསུམ་པ། གཉིས་པས་བདུད་རྩིས་གང་བའི་རིལ་བ་སྤྱི་བླུགས་འཛིན་པ། རལ་པའི་ཐོར་ཚུགས་དང་ཚངས་པའི་སྐུད་པས་མཛེས་པར་བྱས་པ། ཁྲི་སྙན་ས་ལེའི་པགས་པའི་སྟོད་གཡོགས་ཆི
དང་དར་དམར་པོའི་ཤམ་ཐབས་ཅན། སྐུ་ལས་མདངས་དང་འོད་ཟེར་དཀར་པོ་འཕྲོ་བའི་དཔྲལ་བར་ཨོཾ། མགྲིན་པར་ཨཱཿ ཐུགས་ཀར་ཧཱུྃ། རང་གི་ཐུགས་ཀའི་ས་བོན་ལས་འོད་ཟེར་འཕྲོས་པས། ཤར་ལྷོ་ནས་མེ་ལྷ་ཡེ་ཤེས་པ་
དྲང་སྲོང་གི་ཚོགས་ཀྱིས་བསྐོར་བ་ཨོཾ་བཛྲ་ས་མཱ་ཛཿ རྡོ་རྗེ་བསྡུ་བའི་ཕྱག་རྒྱ་དང༌། ལག་པ་གཡས་དབྱུ་གུ་རྩེ་གསུམ་པའི་ཕྱག་རྒྱས་རྣ་བའི་དྲུང་དུ་གཡབ་ཅིང༌། ཨོཾ་ཚུར་བྱོན་ཚུར་བྱོན་འབྱུང་པོ་ཆེ། །མེ་ལྷའི་རྒྱལ་པོ་དྲང་སྲོང་

མཁའ་སྤྱོད་ཆོས་སྐོར་
མཆོག །བསྲེག་བླུགས་ཞལ་ཟས་བཞེས་སླད་དུ། །འདི་ཉིད་དུ་ནི་བཞུགས་སུ་གསོལ། །ཨོཾ་ཨེ་ཧྱ་ཧི། མ་ཧཱ་བྷུ་ཏ་དེ་ཝ་རེ་ཥི་དི་ཛཿ ས་ཏྭ་མ་གྷི་ཧི་ཏོ་མ་ཧཱ་ཨསྨིན་སིན། ཧི་ཏོ་བྷ་ཝ། ཨཀྱཱ་ཡེ་ཨེ་ཧྱ་ཧི་ཛཿཧཱུྃ་བཾ་ཧོཿ གཉིས་
སུ་མེད་པར་ཐིམ་པར་བསམ། སླར་ཡང་ཐུགས་ཀའི་ས་བོན་ལས་འོད་ཟེར་འཕྲོས་པས་དབང་གི་ལྷ་རིགས་ལྔ་འཁོར་དང་བཅས་པ་ཨོཾ་བཛྲ་ས་མ་ཛཿ དེ་བཞིན་གཤེགས་པ་ཐམས་ཅད་ཀྱིས་འདི་ལ་མངོན་པར་དབང་བསྐུར་དུ་
གསོལ། ཞེས་གསོལ་བ་བཏབ་པས། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡེ་ཤྲཱི་ཧཱུྃ། ཞེས་གསུངས་ཤིང་བུམ་པའི་ཆུས་སྤྱི་བོ་ནས་དབང་བསྐུར། སྐུ་གང་དྲི་མ་དག ཆུ་ལྷག་མ་ཡར་ལུད་པ་ལས་རྣམ་པར་སྣང་མཛད་ཀྱིས་
དབུ་བརྒྱན། ཀུ་ཤ་བསངས་སྦྱངས། སྟོང་པའི་ངང་ལས་ཧཱུྃ་ལས་བྱུང་བའི་ཀུ་ཤ་སྔོ་ལྗང་རྩ་རྩེ་གཉིས་མ་ཉམས་པ་དྭངས་ཤིང་ཐོགས་པ་མེད་པ་ལས་སྒྲུབ་པའི་ནུས་པ་དང་ལྡན་པར་གྱུར་པར་བསམས་ལ། ཨོཾ་ཀུ་ཤ་འདི་ནི་གཙང་
ཞིང་དགེ །ས་ལས་སྐྱེས་པའྀ་སྙིང་པོ་མཆོག །དཀོན་མཚོག་གསུམ་གྱི་དག་བྱེད་དེ། །ཚངས་པ་ཡི་ཡང་དག་བྱེད་ཡིན། །དེས་བདག་ལ་གེགས་མེེད་པར་མཛོད། །མ་མ་ཤཱིནྟཾ་ཀུཾརྦན་སྭཱ་ཧཱ། ཀུཤའི་ཆུན་པོ་བརྒྱད་དུ་བྱས་པ་
ཕྱོགས་གཡོན་སྐོར་དང་མཚམས་གཡས་སྐོར་གྱིས་བཀྲམ། མེ་ལྷའི་ཞལ་ཅུང་ཟང་གངངས་པའི་ལྕེ་ཧཱུྃ་ལས་རྡོ་རྗེ་ཧཱུྃ་གིས་མཚན་པ་ལ་རཾ་བསམས་ལ་ དགང་བླུགས་ཁ་ལའང་རཾ་བསམ། གཟར་བུ་གཉིས་པུས་མོ་གཉིས་ཀྱི་བར་དུ་ཚུང་པར་
318

བཅུ་ཐམ་པ་
།བྱས་ཏེ། བྱང་ཆུབ་མཆོག་གི་ཕྱག་རྒྱས་བཟུང་ལ། ཨོཾ་ཨགྣ་ཡེ་སྭཱ་ཧཱ། ཞེས་བརྗོད་ཅིང་མར་བླུགས་གཟར་གྱིས་དགང་གཟར་བཀང་ལ་གཟར་བུ་གཉིས་ཁ་སྦྱར་ཏེ་གཡོན་དུ་བསྐོར་ཞིང་མེ་ལྷའི་ཞལ་
དུ་ཕུལ་བར་བསམས་ལ། ཨོཾ་ཨགྣ་ཡེ་ཨ་དཱི་པྱ་ཨ་དཱི་པྱ་ཨ་བྷི་ཥ་མ་ཧཱ་ཤྲི་ཧ་བྱ་ཀ་བྱ་བྷ་ཧ་ན་ཡེ། བདག་གི་མཁའ་སྤྱོད་སྒྲུབ་པའི་ནད་གདོན་སྡིག་སྒྲིབ་ཐམས་ཅད་ཤཱིནྟཾ་ཀུ་རུ་ཡེ་སྭཱ་ཧཱ། དེ་ལྟར་བྱོན་ཟན་གསུམ་.སླར་འཇིག་རྟེན་ལས་
འདས་པ་དང་འདྲ་བར་བདུན་གསུམ་རེ་ཡང་ཕུལ། ཕུལ་ནས་ཕྱག་རྒྱར་བཅས་པས། ཨོཾ་ཨགྣ་ཡེ་ས་པ་རི་ཝཱ་ར་སྔོན་དུ་འགྲོ་བའི་ཉེར་སྤྱོད་ལྔ་ཤབྡ་རོལ་ཆེན་དང་བཅས་པས་མཆོད། ཨོཾ་ཨགྣ་ཡེ་ས་པཱ་རི་ཝཱ་ར་ཨོཾ་ཨཱཿཧཱུྃ་གིས་ནང་མཆོད་
ཕུལ། འཇིག་རྟེན་དབང་ཕྱུག་ཚངས་དབང་མགོན་གྱི་སྲས། །མེ་ལྷའི་རྒྱལ་པོ་ཌཱ་ཀིས་དབང་བསྐུར་བ། །ཤེས་རབ་མཆོག་གི་ཉོན་མོངས་ཐམས་ཅད་བསྲེག །འཇིགས་བྱེད་མེ་ལྷ་ཉིད་ལ་རྣམ་པར་བསྟོད། །སྐབས་འདིར་མེ་པྲ་
བརྟགས་ལ། ངན་ན་བསང་ཆུ་འཐོར་ཞིང་། སུམྦྷ་ནི་བརྗོད་པས་བསྲུང༌། དེ་ནས་བསྲེག་རྫས་ཀྱིི་སྣོད་ལག་པ་གཡོན་པས་བཟུང༌། གཡས་པའི་མཐེབ་སྲིན་གྱིས་བླངས་ལ་གཡོན་པའི་འོག་ནས་བསྐོར་ཞིང༌། ཨཾ་བོ་དྷི་བྲྀཀྵ་ཡེ་
སྭཱ་ཧཱ། ཞེས་པས་རྫས་ཀྱང་ལན་བདུན་སོགས་ཅི་རིགས་དབུལ། དེ་བཞིན་དུ་ཤ་དུམ་བར་ཐམས་ཅད་འབུལ་བའི་ཚེ་མཆོག་སྦྱིན་གྱི་ཕྱག་རྒྱ་བཅས་ལ། ཨོཾ་ཨགྣ་ཡེ་བོ་དྷི་བྲྀཀྵ་ཡེ་བདག་གི་སྡིག་སྒྲིབ་བར་ཆད་དང་སྔགས་ཀྱི་ཉེས་པ་
319

ཐམས་ཅད་ཤཱིནྟཾ་ཀུ་རུ་ཡེ་སྭཱ་ཧཱ། ཞེས་གསུམ་ཙམ་དང༌། ཨོཾ་བོ་ངྷི་བྲྀཀྵ་ཡེ་སྭཱ་ཧཱ་ཞེས་རྫས་སྔགས་རྐྱང་པ་བདུན་སོགས་ཅི་རིགས་པ་ཕུལ། དེ་བཞིན་དུ་ཤབྡའི་བར་ཐམས་ཅད་ལ་ཐོག་མཐའ་བར་གསུམ་དུ་སྔགས་གསུམ་ཀ་སྦྲེལ་
བ་དང༌། གཞན་རྫས་སྔགས་རྐྱང་པ་བདུན་སོགས་གྲངས་མཉམ་པ་ཕུལ་ཏེ། རྫས་སྔགས་ནི་ཨོཾ་ཨགྣ་ཡེ་སྭཱ་ཧཱ། མར་དང༌། ཨོཾ་སརྦ་པཱ་པཾ་ད་ཧཱ་ན་བཛྲ་ཡེ་སྭཱ་ཧཱ། ཏིལ་དང༌། ཨོཾ་སརྦ་སཾ་པ་དེ་སྭཱ་ཧཱ། ཟས་མཆོག་དང༌། ཨོཾ་
བཛྲ་པུཥྤ་ཡེ་སྭཱ་ཧཱ། འབྲས་དང༌། ཨོཾ་བཛྲ་བི་ཛ་ཡེ་སྭཱ་ཧཱ། སོ་བ། ཨོྃ་མ་ཧཱ་བེ་ག་ཡེ་སྭཱ་ཧཱ། ནས། ཨོྃ་མཧཱ་བ་ལ་ཡེ་སྭཱ་ཧཱ། སྲན་མ། ཨོཾ་བཛྲ་གྷསྨ་རི་ཡེ་སྭཱ་ཧཱ། གྲོ། ཨོྃ་བཛྲ་ཨཱ་ཡུ་ཥེ་སྭཱ་ཧཱ། དཱུརླ། ཨོྃ་ཨ་པྲ་ཏི་ཧ་ཏ་
བཛྲ་སྭཱ་ཧཱ། ཀུཿ་ཤ ཨོྃ་མ་དཱ་ན་པཉྩ་ཨ་མྲྀ་ཏ་ཨཱཿཧཱུྃ། ཆང་དང༌། ཨོྃ་བ་ལ་པཉྩ་ཨ་མྲྀ་ཏ་ཨཱཿཧཱུྃ། བ་གླང་གི་ཤ་དུམ་གྱི་སྔགས་སོ། །ཡང་གོང་བཞིན་ཕྱི་ནང་གིས་མཆོད། བསྟོད་པས་བསྟོད། ཨོཾ་ཨཿགྷ་ཡེ་ཛྭ་ལ་རཾ། ཞེས་་
མར་བླུགས་གཟར་གང་དབུལ་བའི་རྐྱེན་གྱིས་མེ་ལྷ་འབར་བའི་རྣམ་པར་གྱུར། དེ་ནས་འཇིག་རྟེན་ལས་འདས་པའི་མེ་ལྷ་བསྐྱེད་པ་ནི། མེ་བསང་སྦྱངས། སྟོང་པའི་ངང་ལས་ཆོས་འབྱུང་གི་ནང་དུ་བཾ་ལས་སྣ་ཚོགས་པདྨ་དང་རཾ་
ལས་ཉི་མའི་དཀྱིལ་འཁོར་གྱི་སྟེང་དུ་བཾ་ཡིག་དམར་པོའི་མཐར་གཡོན་སྐོར་གྱིས། ཨོཾ་ཨཻ་ཨཻ། ཞེས་པ་ནས། རྣམ་པར་སྣང་མཛད་ཀྱིས་དབུ་བརྒྱན་ཞེས་པའི་བར་ཚར་ཆེན་ཆོས་ཀྱི་རྒྱལ་པོས་མཛང་པའི་མཁའ་སྤྱོད་བགྲོད་པའི་ཉེ་
མཁའ་སྤྱོད་ཆོས་སྐོར་

209
བཅུ་གཅིག་
আ
།ལམ་ལས་འབྱུང་བ་ལྟར་ཡན་ལག་བཞི་རྫོགས་སུ་ཇི་ལྟ་བ་བཞིན་བསྐྱེད། དམིགས་པ་གོང་བཞིན་དང་བཅས་ཨོཾ་གསུམ་མ་ཚར་གཅིག་དང༌། ཨོཾ་ཨགྣ་ཡེ་ཨ་དི་པྱ་སོགས་ཀྱིས་བྱོན་ཟན་དབུལ། བུམ་
བསྐྱེད་ལྟར་མཆོད་བསྟོད་བྱ། སྤྲོ་ན་རྡོ་རྗེ་འཆང་ཀུན་དགའ་བཟང་པོས་མཛད་པའི་ཁ་སྦྱོར་ཡན་ལག་བདུན་ལྡན་གྱི་སྒོ་ནས་བསྟོད། བསྲེག་རྫས་རྣམས་གོང་བཞིན་དབུལ་བ་ནི། ཨྃ་གསུམ་མ་ལྷ་སྔགས། ཨོཾ་བོ་དྷོ་བྲྀཀྵ་ཡེ་རྫས་
སྔགས། ཤམ་བུའི་སྤེལ་ཚིག་ལས་སྔགས་ཏེ། དེ་ལྟ་བུ་ཉེར་གཅིག་གམ་བདུན་ཙམ་གྱིས་དབུལ་བ་སོགས་གོང་འཇིག་རྟེན་པའི་མེ་ལྷའི་སྐབས་བཞིན་དབུལ། དེ་ཡང་ཡམ་ཤིང་མེ་འབར་བའི་དཀྱིལ་འཁོར་དུ། མར་དང་ཆང་
སོགས་ཞུ་བའི་རྫས་རྣམས་ཞལ་དུ། ཏིལ་སོགས་གོང་བུའི་རྫས་རྣམས་ཕྱག་ཏུ། དཱུརྻ་དང་ཀུ་ཤ་དབུའི་གཙུག་ཏོར་དུ་ཕུལ་བར་བསམ།
ལྷ་སྔགས་དངོས་གཞིའི་བསྲེག་རྫས་རྣམས་འབུལ་བའི་དམིགས་པ་ནི། ནམ་མཁའི་ཁམས་
སངས་རྒྱས་བྱང་སེམས་ཀྱིས་གང་བ་སྐུ་མདོག་དཀར་པོ་ཕྱག་ན་ཡེ་ཤེས་ཀྱི་བདུད་རྩིས་གང་བའི་བུམ་པ་འཛིན་པས་བདག་ལ་དབང་བསྐུར་ཞིང་སྡིག་སྒྲིབ་མ་ལུས་པ་དག་ནས། ལུས་ཡེ་ཤེས་ཀྱི་བདུད་རྩིས་མེར་གྱིས་ཁེངས་ཏེ་རྗེ་
བཙུན་རྡོ་རྗེ་རྣལ་འབྱོར་མའི་གོ་འཕང་མངོན་དུ